



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2020

Ca urmare a notificării adresate de **SIMIGANOSCHI VICTOR-NICOLAE, BOLOHAN PETRICĂ LAURENȚIU ȘI ZIMBRU GABRIELA** **–** cu domiciliul în mun. Suceava, județul Suceava, privindplanul **PLANUL URBANISTIC ZONAL** **”Construire locuințe cu instalații aferente, anexe gospodărești, garaje, foișoare, bazine vidanjabile, fântâni și împrejmuiri”** în comuna Moara, satul Liteni, str. Humorului, jud. Suceava, înregistrată la APM Suceava cu nr. 1349/06.02.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.02.2020, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în baza avizul favorabil nr. 14055/03.06.2020 emis de Direcţia de Sănătate Publică Județeană Suceava;
  + în baza avizul favorabil nr. 4193/20/SU-SV din 27.05.2020 emis de Inspectoratul pentru Situaţii de Urgenţă “Bucovina” Suceava;
  + în lipsa comentariilor motivate din partea publicului interesat;

**decide:**

**PLANUL URBANISTIC ZONAL** **”Construire locuințe cu instalații aferente, anexe gospodărești, garaje, foișoare, bazine vidanjabile, fântâni și împrejmuiri”** în comuna Moara, satul Liteni, str. Humorului, jud. Suceava, **titulari SIMIGANOSCHI VICTOR-NICOLAE, BOLOHAN PETRICĂ LAURENȚIU ȘI ZIMBRU GABRIELA –** cu domiciliul în județul Suceava, mun. Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

Terenul studiat, în suprafață totală de 7100 mp, format din 6 parcele cadastrale: 13672 (1297 mp), 5671(1200 mp), 5714 (503 mp), 5808 (2100 mp), 5736 (1000 mp) și 5767(1000 mp), este situat în intravilanul (1284 mp) și extravilanul (5816 mp) comunei Moara, satul Liteni și este proprietatea beneficiarilor, conform Certificatului de Urbanism nr. 172/04.09.2018 emis de primăria comunei Moara.

Folosința actuală a terenurilor este arabil, fiind situate în afara zonei de construcții locuințe propuse.

**Vecinătăți**

Nord – cale access spre DJ209C;

Est – proprietate privată;

Sud – proprietate privată;

Vest – proprietate privată;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se studiază posibilitatea introducerii parcelelor aflate în extravilan în intravilan și reglementarea zonei studiate în vederea construirii de locuințe cu instalații aferente, anexe gospodărești, garaje, foișoare, bazine vidanjabile, fântâni și împrejmuiri.

În vederea stabilirii reglementărilor rutiere pentru parcelele studiate, se propune modernizarea drumului local care face legătura cu DJ209C. În acest sens s-a eliberat adresa din partea primăriei comunei Moara din 8.11.2019 prin care se acceptă trecerea mijloacelor de transport auto și utilaje, inclusiv pietoni, pe parcela cu nr. cadastral 5601- domeniul privat comuna Moara - intravilan, către parcelele cad. nr.13672, 5671, 5808 , 5767, 5736, 5714 și 12115.

În prelungirea drumului local amenajat pe parcela 5601(domeniul privat comuna Moara) se va amenaja drumul de acces la locuințele individuale pe lot amplasate în zona studiată. Această zonă de drum cu lungimea de 160,00 m va avea o singură bandă de circulație cu lățimea de 5,00 m și trotuare pe ambele părți cu lățimea de 0,50 m. Drumul se va amenaja cu supralărgiri și loc de întoarcere la capăt .

Există acordul notarial (nr. 3061 din 12 august 2019) al proprietarilor parcelei cu numarul cadastral 12115 cu suprafața de 439,00 mp, pentru ca aceasta să facă parte din reglementarile privind organizarea circulației carosabile și pietonale, locuri de parcare, pentru parcelele studiate în planul urbanistic zonal și implicit pentru parcelele adiacente din care s-a delimitat aceasta parcelă.

Se mentionează că parcelele cu numerele 5694, 12112, 12113,12114 nu sunt reglementate în cadrul acestei documentații dar sunt parțial cuprinse în zona de studiu PUZ.

**Indici urbanistici :**

**POT max: 30,00 % CUT max: 0,9**

Suprafața zonei studiate va include și suprafața de teren format din parcele descrise anterior.

Regim maxim de înălțime: P+2E+M

**Suprafață teren zonă locuințe individuale pe lot:** **6239,00 mp**

Suprafața construită: 1870,00 mp

Suprafața pavaje, alei carosabile, parcare incintă: 950,00 mp

Suprafața spații verzi: 2350,00 mp

Alte amenajări: 1069,00 mp

**Suprafață zonă drumuri și amenajări pentru circulație publică: 1931,00 mp**

Suprafață circulații carosabile și pietonale

(proprietatea beneficiarilor): 861,00 mp

Suprafață circulații carosabile și pietonale

(proprietate Pauliuc Aurel și Maria): 439,00 mp

Suprafață circulatii carosabile și pietonale

(proprietate com. Moara): 540,00 mp

Suprafață teren afectat de amenajare

Intersecție drum de interes local cu DJ209C: 91,00 mp

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apa se va realiza prin branșarea la rețeaua de alimentare cu apă din zonă sau în sistem individual (fântână).

**Canalizare**

Apele uzate vor fi colectate în bazine vidanjabile pentru fiecare locuință.

**Alimentarea cu energie electrică**

Alimentarea cu energie electrică se va face prin racordarea la reţeaua din zonă pe baza unei documentaţii proprii întocmite de deţinătorul reţelei.

**Alimentarea cu căldură** a locuințelorse va realiza prin intermediul centralelor termice proprii care vor funcționa cu combustibil solid până la extinderea rețelei de gaz metan în zonă.

**Accesul auto și pietonal**

Circulația auto în zona studiata se face de pe un drum de acces neamenajat (de interes local) care face legatura cu DJ209C. Distanța de la terenul studiat până la drumul județean este de aproximativ 200,00 m.

Drumul va avea o lățime de 6,50 m, având rolul de acces la parcelele de locuințe și va avea doua benzi de circulație cu lățimea de 2,75 m și acostamente fără borduri cu o lățime de 0,50 m. În prelungirea drumului local amenajat pe parcela 5601 (domeniul privat comuna Moara) se va amenaja drumul de acces la locuințele individuale pe lot amplasate în zona studiu PUZ. Această zonă de drum cu lungimea de 160,00 m va avea o singură banda de circulație cu lățimea de 5,00 m și trotuare pe ambele părți cu lățimea de 0,50 m. Drumul se va amenaja cu supralargiri și loc de întoarcere la capăt .

Lungimea totală a drumului va fi de 250 m.

Staționarea autovehicolelor în timpul lucrărilor de construcții se va face în afara drumurilor publice.

**Gospodărirea deșeurilor**

Sistemul de colectare a deșeurilor în cadrul organizării de șantier, de pe durata executării lucrărilor, se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural-nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau vecinătatea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 05.02.2020 și 10.02.2020, până la luarea deciziei de încadrare nu au fost semnalate observații din partea publicului.

În urma publicării din data de 05.06.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |